丹元子步天歌 北方七宿 二
作者：王希明
朝代：唐

paragraphs: 牛，六星近在河岸頭。
頭上雖然有兩角，腹下從來欠一脚。
牛下九黑是天田，田下三三九坎連。
牛上直建三河鼓，鼓上三星號織女。
左旗右旗各九星，河鼓兩畔右邊明。
更有四黃名天桴，河鼓直下如連珠，羅堰三烏牛東居。
漸臺四星似口形，輦道漸臺在何許，欲得見時近織女。